《德久寄所与文叔酬唱因次韵》
宋代·韩淲

红云岛上茶，一叶开枪旗。到今清梦飞，正焙水芽时。

世无桑苧翁，泉井空日滋。当年游其间，停鞭尝午炊。

想像修贡珍，清风可忘饥。故人持英荡，岂不一赋之。

应笑拾涧薪，白石煮作糜。台高有揖客，更和别驾诗。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。